Συντεταγμένες: 41°16′0.1″N 24°30′5.0″E﻿ / ﻿41.266694°N 24.501389°E﻿ / 41.266694; 24.501389

Το **Παρανέστι** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας με υψόμετρο 120 μέτρα.

Γεωγραφία
---------

Το Παρανέστι βρίσκεται στα νότια όρια με την Περιφερειακή Ενότητα Καβάλας, δίπλα στον ποταμό Νέστο και επί του οδικού άξονα Δράμας - Ξάνθης (Εθνική οδός 14), ενώ απέχει απόσταση 40 χλμ. ΒΑ.-Α. από τη Δράμα και 49 χμ. ΝΔ.-Δ. από την Ξάνθη. Έχει 625 μόνιμους κατοίκους (απογραφή 2011), σιδηροδρομικό σταθμό (ο οποίος έχει χαρακτηριστεί μνημείο), κέντρο υγείας, Δημοτικό Σχολείο και Γυμνάσιο με Λ.Τ.. καθώς και Κέντρο Περιβαλλοντικής Εκπαίδευσης (Κ.Π.Ε.) με πλούσια δράση. Από τον Σεπτέμβριο του 2012 λειτουργεί στην περιοχή «κέντρο υποδοχής μεταναστών». 

Το Παρανέστι αποτελεί το τελευταίο κέντρο προμηθειών για την εξόρμηση στην ενδοχώρα της παρανέστιας γης. Την ευρύτερη περιοχή χαρακτηρίζει η πλούσια φυσική ομορφιά, με τη σπουδαία όσο και σπάνια βλάστηση, την πλούσια χλωρίδα και πανίδα, τα ρέματα με τις παλιές τοξωτές γέφυρες και τους πανέμορφους καταρράκτες, ενώ τα διάσπαρτα ερείπια και οι εκκλησιές μαρτυρούν την ανθρώπινη παρουσία σε προηγούμενες δεκαετίες. Στην περιοχή του Παρανεστίου υπάρχουν κοιτάσματα ουρανίου.

Ιστορία
-------

Η περιοχή του Παρανεστίου ήταν στην αρχαιότητα, τόπος όπου κατοικούσαν πολλές Θρακικές φυλές. Αργότερα, η περιοχή κατακτήθηκε από τους Μακεδόνες και στη συνέχεια από τους Ρωμαίους. Υπάρχουν πλούσια ευρήματα στην περιοχή από τις εποχές αυτές, έως και το Βυζάντιο, όπως τάφοι με πλούσια κτερίσματα και οικιστικές εγκαταστάσεις. Το Νοέμβριο του 1373 ο Χατζή Εβρενός κατέκτησε την περιοχή και ακολούθησε μια μακρά Οθωμανική περίοδος. Οι Ελληνικοί πληθυσμοί σχεδόν εξαφανίστηκαν και μεταφέρθηκαν Τούρκοι και Γιουρούκοι από το Ικόνιο και τα Άδανα. Παρ' όλες τις δύσκολες συνθήκες, το Ελληνικό στοιχείο ουδέποτε εξαφανίστηκε από την περιοχή. Το 19ο αιώνα στην περιοχή προσέρευσαν πολλοί Ηπειρώτες από την Κόνιτσα και τα Ιωάννινα και τονώθηκε έτσι ο Ελληνισμός. Την περίοδο του Μακεδονικού Αγώνα οι κάτοικοι συμμετείχαν στις προσπάθειες του Ελληνισμού κατά των Βουλγάρων. Σπουδαίοι Μακεδονομάχοι του Παρανεστίου, ήταν ο Αριστείδης Γραμμενίδης και ο Δημήτριος Πασσιάς. Τον 20ο αιώνα προσέφυγαν στο Παρανέστι πρόσφυγες από την Ανατολική Θράκη, τον Πόντο, τη δυτική Καπαδοκία και τα παράλια της Μικράς Ασίας.

Φωτογραφίες
-----------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| Τοξωτό γεφύρι "Λάζαρος"
 |
| Τοξωτό γεφύρι "Λάζαρος"
  |

|  |
| --- |
| Δάσος κοντά στο Παρανέστι
 |
| Δάσος κοντά στο Παρανέστι
  |

|  |
| --- |
| Λουλούδια της παρανέστιας γης
 |
| Λουλούδια της παρανέστιας γης
  |

|  |
| --- |
| Ο σιδηροδρομικός σταθμός
 |
| Ο σιδηροδρομικός σταθμός
  |

 |

Εξωτερικοί σύνδεσμοι
--------------------

* Ιστοσελίδα Δήμου Παρανεστίου, Ιστορία
* Το μαγικό δάσος (Αρχείο ντοκιμαντέρ της ΕΡΤ)
* Μελέτη Αποκατάστασης και Ανάδειξης των σιδηροδρομικών σταθμών Παρανεστίου, Πλατανιάς, Νικηφόρου, Δράμας και Φωτολίβους, με εξειδίκευση της πρότασης στο Σταθμό Παρανεστίου από το
* Η ιστοσελίδα του Δημοτικού Σχολείου Παρανεστίου

Παραπομπές
----------

1. ↑  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 102, τομ. 27.
2. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10484 (σελ. 10 του pdf)
3. ↑  «Δράμα: Μνημεία χαρακτηρίστηκαν κτίρια πέντε σιδηροδρομικών σταθμών». *Αρχαιολογία Online*. 13 Ιουλίου 2015. Ανακτήθηκε στις 30 Απριλίου 2021.
4. ↑  «kpeparanestiou.gr». *www.kpeparanestiou.gr*. Ανακτήθηκε στις 30 Απριλίου 2021.
5. ↑  «Μεγάλες αλλαγές στον Ελληνικό Στρατό Το Κέντρο Νεοσυλλέκτων Παρανεστίου που μετατράπηκε σε στρατόπεδο κράτησης παράνομων μεταναστών». *Πρωινός Τύπος*. 21 Ιανουαρίου 2018. Ανακτήθηκε στις 31 Μαρτίου 2020.
6. ↑  «Που θα περιηγηθώ(διαδρομές) - Δήμος Παρανεστίου». *paranesti.gr*. Αρχειοθετήθηκε από το πρωτότυπο στις 11 Αυγούστου 2020. Ανακτήθηκε στις 31 Μαρτίου 2020.
7. ↑  antigoldgreece (23 Ιουλίου 2009). «To oυράνιο στην ευρύτερη περιοχή Παρανεστίου του Ν. Δράμας». *AntiGold Greece*. Ανακτήθηκε στις 31 Μαρτίου 2020.
8. 1 2  «Παρανεστι Δραμας Παρανεστιότες». *www.paranestiotes.gr*. Αρχειοθετήθηκε από το πρωτότυπο στις 2 Δεκεμβρίου 2020. Ανακτήθηκε στις 31 Μαρτίου 2020.
9. ↑  Δ. Τομπαΐδης. *Η τύχη των Μικρασιατικών ιδιωμάτων στον Ελληνικό χώρο*. .

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Παρανεστίου |
| --- |
|  |
| Δημοτική ενότητα Νικηφόρου | 
* Αδριανή
* Άνω Πυξάρι
* Γύρος
* Δρυμότοπος
* Θαμνωτό
* Μαρμαριά
* Μαυροκορδάτος
* Μικρολιβάδι
* Νικηφόρος
* Παλιάμπελα
* Πελεκητή
* Πλατανιά
* Πλατανόβρυση
* Πρινόλοφος
* Πτελέα
* Τείχος
* Τερψιθέα
* Υψηλή Ράχη
* Υψηλόκαστρο
* Χαμοκέρασα
 |
|  |
| Δημοτική ενότητα Παρανεστίου | 
* Αηδονόκαστρο
* Διπόταμα
* Θόλος
* Καπνόφυτο
* Καρποφόρο
* Κάτω Θόλος
* Κρήνη
* Μεσοχώρι
* Ξάγναντο
* Παρανέστι
* Περίβλεπτο
* Πολυνέρι
* Πολύσυκο
* Πρασινάδα
* Σίλλη\*
* Στέρνα
* Τέμενος
 |
|  |
| 
* Έδρα: Παρανέστι
* \*(Οικισμοί με μη μόνιμο πληθυσμό)
 |

 |